ddrg/super_eurlex huggingface dataset:
2.3.

Il-KESE jinnota li l-UE diġà għamlet titjib konsiderevoli lejn mobilità nadifa: fl-2009 il-valuri medji għal emissjonijiet ta’ CO 2 għal karozzi ġodda u vetturi kummerċjali ħfief ġew stabbiliti għal 130 g CO 2 /km għall-2015 u 95 g CO 2 /km għall-2020, li huwa fundamentali għall-kisba tal-għanijiet klimatiċi tal-UE. Sa minn meta ġie introdott l- istandard Ewropew fl-1992, dawk li jfasslu l-liġi baxxew il-limiti tal-karozzi tal-passiġġieri għall-ossidi tan-nitroġenu minn Euro 1 għal Euro 6 b’97 % u għall-partikuli b’98 %, u dan jirrappreżenta titjib konsiderevoli għat-tniġġis tal-arja lokali fil-bliet.
3.6.

Fil-fatt, b’konformità mal-istudju tal-Parlament Ewropew, The legal and political framework for the creation of a European identity document [Il-qafas legali u politiku għall-ħolqien ta’ dokument ta’ identità Ewropew], il-KESE jixtieq kieku l-Kummissjoni kkunsidrat ukoll il-possibbiltà li tinħoloq karta tal-identità Ewropea li tagħti liċ-ċittadini Ewropej id-dritt tal-vot esklużivament permezz ta’ din il-karta anki jekk għal dan il-għan ikollha tintuża bażi legali oħra.
4.5.

Il-KESE jaqbel mal-istqarrija ppubblikata mill-House of Commons (il-ħames rapport tas-sessjoni 2017-2019, bl-isem “The impact of Brexit on the automotive sector” – L-impatt tal-Brexit fuq is-settur tal-karozzi) li tgħid li huwa diffiċli wieħed jara kif jagħmel sens mil-lat ekonomiku li l-manifatturi multinazzjonali tal-volumi – il-biċċa l-kbira tas-settur tal-karozzi tar-Renju Unit –jibbażaw il-produzzjoni fir-Renju Unit f’każ li ma jintlaħaq l-ebda ftehim jew f’każ ta’ tariffi tad-WTO. Għalhekk, f’każ li ma jintlaħaq l-ebda ftehim, ikun jeħtieġ li l-proposta tiġi riveduta b’mod li jiġi żgurat li tkun robusta biżżejjed biex titħejja għal tali sitwazzjoni.
2.4.

Inizjattiva taċ-Ċittadini Ewropej lill-KE ibbażata fuq total ta’ 1 070 865 dikjarazzjoni ta’ appoġġ minn 22 Stat Membru. L-inizjattiva “Ban Glyphosate and Protect People and the Environment from Toxic Pesticides” (Projbizzjoni tal-glifosat biex b’hekk in-nies u l-ambjent ikunu protetti mill-pestiċidi tossiċi) Fis-6 ta’ Ottubru 2017 intbagħtet uffiċjalmentlill-KE ibbażata fuq total ta’ 1 070 865 dikjarazzjoni ta’ appoġġ minn 22 Stat Membru. L-inizjattiva “Ban Glyphosate and Protect People and the Environment from Toxic Pesticides” (Projbizzjoni tal-glifosat biex b’hekk in-nies u l-ambjent ikunu protetti mill-pestiċidi tossiċi) ( 2 ) stiednet lill-KE tipproponi diversi miżuri lill-Istati Membri tal-UE. Fosthom: “assigurazzjoni li l-valutazzjoni xjentifika tal-pestiċidi għall-approvazzjoni regolatorja fil-livell tal-UE tkun ibbażata biss fuq studji ppubblikati, ikkummissjonati minn awtoritajiet pubbliċi kompetenti minflok l-industrija tal-pestiċidi”. Il-KE impenjat ruħha li tippreżenta din il-proposta leġislattiva sa Mejju 2018, biex ittejjeb it-trasparenza tal-valutazzjonijiet xjentifiċi u l-kwalità u l-indipendenza tal-istudji xjentifiċi.
3.6.

Il-kumpaniji tat-teknoloġija inkwistjoni għandhom responsabbiltà kondiviża minħabba li għandhom rwol importanti ħafna fil-proċess. Il-kumpaniji teknoloġiċi inkwistjoni ma jidentifikawx lilhom infushom bħala pubblikaturi iżda “biss” bħala pjattaformi onlajn li jxerrdu l-informazzjoni u kontenut ieħor li jinħoloq minn midja stabbilita mingħajr ma jkollhom iħallsu l-ispiża tal-ħolqien ta’ kontenut fil-forma ta’ persunal editorjali. Il-kontenut jiġi distribwit minn sorsi oħrajn mingħajr ma jivverifikaw, jivvalutaw, janalizzaw jew jinterpretaw il-materjal li jkunu qed jippubblikaw. Google mhuwiex “biss” pjattaforma. Huwa jfassal, jifforma u jibdel il-mod kif aħna naraw id-dinja, din kienet waħda mill-konklużjonijiet ta’ artikolu dwar “The great Brexit robbery: how our democracy was hijacked”, li ġie ppubblikat mill-Guardian, li analizza kif “shadowy, global operation by […] the disparate forces of the Leave campaign influenced the result of the EU referendum” (operazzjoni minn taħt globali minn […] forzi li huma essenzjalment differenti fix-xorta tagħhom tal-kampanja tal-Ħruġ influwenzaw ir-riżultat tar-referendum tal-UE). Peress li d-diżinformazzjoni u l-aħbarijiet affidabbli qed jiġu ppreżentati b’mod indistingwibbli, l-utenti jsibuha bi tqila li jifirdu waħda mill-oħra. Għalhekk il-kumpaniji teknoloġiċi għandhom jipprijoritizzaw sabiex isiru trasparenti dwar ir-regoli u d-data. F’dan ir-rigward, huwa partikolarment importanti il-livell ta’ trasparenza tar-rabtiet bejn il-politiki tad-dħul mir-reklamar tal-pjattaformi u t-tixrid tad-diżinformazzjoni. (F’dan ir-rigward in-negozjati attwali tal-Kodiċi ta’ Prattika dwar id-Diżinformazzjoni li kellhom jiġu ppubblikati sal-aħħar ta’ Lulju 2018 għandhom jiġu ssorveljati mill-qrib).
L-industrija nukleari tal-UE topera f’suq globali b’valur ta’ EUR 3 triljun sal-2050 u timpjega direttament nofs miljun ruħ. F’madwar 14-il Stat Membru, qed jitħaddmu 129 reattur tal-enerġija nukleari, u reatturi mibnija ġodda huma ppjanati f’10 minn dawk l-istati. L-UE għandha l-istandards legalment vinkolanti l-aktar avvanzati għas-sikurezza nukleari madwar id-dinja, u l-kumpaniji Ewropej huma involuti b’mod qawwi fil-produzzjoni globali tal-fjuwil nukleari. (Stqarrija għall-Istampa tal-KESE “ EESC urges the EU to adopt a more comprehensive nuclear strategy (PINC)” (“ Il-KESE jħeġġeġ lill-UE biex tadotta strateġija nukleari aktar komprensiva (PINC)” ), Nru 58/2016, 22/09/2016).
1.4.5.

Il-kontenut minimu tal-pjani ta’ monitoraġġ għandu jiġi razzjonalizzat biex jitqiesu l-linji gwida tal-OMI tan-NU għall-iżvilupp ta’ Pjan ta’ Ġestjoni għall-Effiċjenza Enerġetika tal-Bastimenti, (Guidelines for the development of a Ship Energy Efficiency Management Plan (SEEMP)), għajr dawk id-dispożizzjonijiet li huma meħtieġa biex ikun żgurat li d-data relatata mal-UE biss tiġi monitorjata u rappurtata skont ir-Regolament MRV tal-UE.
3.3.

x ), il-monossidu tal-karbonju (CO) u l-idrokarburi (HC) u, b’hekk, ġibed l-attenzjoni dwar ċerti lakuni fis-sistemi proposti, u rrakkomanda li jintużaw mezzi aktar affidabbli biex dawn jitkejlu Il-KESE kellu l-opportunità, b’mod partikolari mill-2006, li joħroġ stqarrijiet dwar il-kwistjoni tal-emissjonijiet tal-gass, b’mod partikolari l-materja partikulata (PM), l-ossidi tan-nitroġenu (NO), il-monossidu tal-karbonju (CO) u l-idrokarburi (HC) u, b’hekk, ġibed l-attenzjoni dwar ċerti lakuni fis-sistemi proposti, u rrakkomanda li jintużaw mezzi aktar affidabbli biex dawn jitkejlu ( 13 )
1.10.

Il-KESE jixtieq li. f’dan l-ispirtu. titwettaq azzjoni speċifika favur l-SMEs ( Act small First ), u jitlob li l-prinċipju Think small first u t-“Test tal-SMEs” jiġu evalwati biex tiżdied l-effettività tagħhom u biex jitfasslu leġislazzjonijiet “kompatibbli mal-SMEs”, biex dawn ikunu jistgħu jiżviluppaw fis-suq intern b’ċertezza tad-dritt sħiħa.
Fl-avjazzjoni ċivili, m’għadx hemm mudell uniformi ta’ impjiegi: uħud mill-kumpaniji joffru impjiegi ta’ kwalità u kuntratti għal żmien indefinit, filwaqt li skont stħarriġ riċenti ( Study on employment and working conditions of aircrews in the EU internal aviation market – l-istudju “Ricardo”), bejn 9 % u 19 % tal-membri tal-ekwipaġġ tal-kabina u madwar 8 % tal-bdoti ddikjaraw li huma impjegati permezz ta’ xi tip ta’ entità intermedjarja.
Issa wasal iż-żmien li dan it-tip ta’ impenn b’suċċess ta’ diversi partijiet interessati jitwettaq fil-livell reġjonali, nazzjonali u lokali sabiex jimmultiplika l-effetti pożittivi fl-Istati Membri kollha u jiżdied l-involviment taċ-ċittadini. Huwa importanti li l-attivitajiet ikunu deċentralizzati, imfassla skont kwistjonijiet lokali, u li jikkapitalizzaw fuq l-aspetti b’saħħithom fuq livell lokali. Minħabba l-varjetà ta’ kulturi u kuntesti madwar l-Ewropa, oqsma ta’ enfasi differenti u industriji differenti huma rilevanti għal pajjiżi differenti. Dan huwa enfasizzat fl-istudju kkummissjonat mill-KESE dwar “Circular economy strategies and roadmaps in Europe: Identifying synergies and the potential for cooperation and alliance building” (Strateġiji u pjani direzzjonali għal ekonomija ċirkolari fl-Ewropa: L-identifikazzjoni ta’ sinerġiji u l-potenzjal għal kooperazzjoni u bini ta’ alleanzi) ( 7 )
2.21.

Il-bidliet proposti mill-Kummissjoni mhux se jibdlu sostanzjalment il-qafas regolatorju prudenzjali u jiffaċilitaw l-isforzi kollettivi biex itaffu l-impatt tal-pandemija u għalhekk irkupru mgħaġġel. F’dan ir-rigward, għandu jiġi nnutat li jkun xieraq li jiġu posposti l-kurvi ta’ proviżjonament attwali relatati ma’ self indebolit għal perjodu ta’ 24 xahar biex jirrispondu għall-ħtieġa li jiġu żgurati flussi ta’ finanzjament adegwati li kapaċi jillimitaw l-impatt tal-pandemija. Mingħajr dan l-intervent, il-banek isibu ruħhom f’sitwazzjoni b’żewġ sistemi ta’ inċentivi kontradittorji inerenti fir-regoli: minn naħa, dawk il-miżuri kollha li għandhom it-tendenza li jirrilaxxaw il-kapital tal-banek għal self ġdid jew, fi kwalunkwe każ, biex jevitaw pressjoni eċċessiva fuq l-istess kapital (bħal pereżempju, ir-reviżjoni tar-regoli tranżitorji dwar l-IFRS9) u, min-naħa l-oħra, dawk ir-regoli li l-eżitu finali tagħhom jista’ jipproduċi pressjoni enormi fuq il-kapital jew, fi kwalunkwe każ, jiskoraġġixxi lill-banek milli jipprovdu self f’ekonomija taħt stress biex jiġu evitati effetti negattivi fuq il-kapital. Jekk ma tiġix riveduta, il-garanzija ta’ kontinġenza prudenzjali tista’ tikkostitwixxi standard simili, li huwa ta’ skoraġġament f’xenarju ta’ stress ekonomiku u ta’ reċessjoni. L-aġġustament għandu japplika kemm għal self improduttiv garantit kif ukoll mhux garantit.
Il-KESE jaqbel mal-Aġenzija Internazzjonali tal-Enerġija li t-tranżizzjonijiet għal enerġija nadifa jistgħu jgħinu biex tingħata spinta lill-ekonomija Ewropea, b’aġenda ambizzjuża għall-ħolqien tal-impjiegi u għall-miri tat-tibdil fil-klima permezz tal-modernizzazzjoni tas-sistemi tal-enerġija. Minħabba li l-gvernijiet, direttament jew indirettament, jixprunaw aktar minn 70 % tal-investiment fl-enerġija globali, f’dan iż-żmien ta’ kriżi, l-azzjonijiet tagħhom huma importanti aktar minn qatt qabel. L-orjentazzjonijiet ta’ politika jistgħu jidderieġu b’mod attiv l-investimenti relatati mal-enerġija fuq perkors aktar sostenibbli, filwaqt li jagħmlu l-effiċjenza enerġetika, l-enerġija rinnovabbli u l-ħażna tal-batteriji punti ċentrali tal-irkupru ekonomiku. Il-programmi ta’ stimolu fl-industriji tal-enerġija għandhom jingħataw prijorità biex jappoġġjaw il-forzi tax-xogħol eżistenti, joħolqu impjiegi ġodda u jixprunaw it-tnaqqis fl-emissjonijiet. L-Aġenzija Internazzjonali tal-Enerġija ( 17 ) tagħti l-parir li għandna nibnu fuq dak li diġà għandna, u naħsbu kbir (“Build on what you already have — and think big”). Il-politiki bi strutturi legali u istituzzjonali eżistenti huma l-aktar faċli li jiġu estiżi.
2.5.

Il-bidliet ewlenin meta mqabbla mal-proposti ta’ Jannar 2020 jinkludu: — żieda qawwija fl-allokazzjoni finanzjarja, prinċipalment fil-każ tal-JTF, l-allokazzjoni finanzjarja bażika oriġinali hija proposta li tiżdied minn EUR 7,5 biljun għal EUR 40 biljun (EUR 2,5 biljun addizzjonali fi ħdan il-QFP ordinarju u somma ġdida ta’ EUR 30 biljun fi ħdan Next Generation EU); ir-regola biex tiġi mmultiplikata (1,5 sa 3 darbiet) l-bażi finanzjarja tal-JTF permezz tal-FEŻR, jew tat-trasferimenti tal-FSE+ hija relatata biss mas-sorsi fi ħdan il-QFP 2021-2027, mhux ma’ dawk fl-istrument Next Generation EU; — żieda fis-sorsi favur InvestEU – l-ammont ta’ garanzija jiġi rdoppjat; il-parametri ta’ flus għall-infrastruttura sostenibbli huma ta’ EUR 20 biljun; għar-riċerka, l-innovazzjoni u d-diġitalizzazzjoni huma ta’ EUR 10 biljun, u l-istess ammont huwa allokat għall-SMEs; għall-investiment soċjali u l-ħiliet huwa ta’ EUR 3,6 biljun; u l-allokazzjoni finanzjarja għall-investiment strateġiku Ewropew propost dan l-aħħar hija ta’ EUR 31 biljun; — il-faċilità ta’ self pubbliku tirċievi permezz ta’ dan il-pakkett bażi legali għal din il-proposta u tirrappreżenta taħlita unika u innovattiva ta’ implimentazzjoni prattika ta’ strumenti u sussidji finanzjarji.
Impact Assessment Accompanying the document Proposal for a Regulation of the European Parliament and of the Council amending Regulation (KE) Nru 924/2009 as regards certain charges on cross-border payments in the Union and currency conversion charge (Valutazzjoni tal-Impatt li jakkumpanja d-dokument Proposta għal Regolament tal-Parlament Ewropew u tal-Kunsill li jemenda r-Regolament (KE) Nru 924/2009 fir-rigward ta’ ċerti imposti fuq ħlas transkonfinali fl-Unjoni u l-imposti fuq il-kambju tal-munita)

Il-ħlasijiet transkonfinali huma kruċjali għall-integrazzjoni tal-ekonomija tal-UE, u għandhom rwol importanti biex jiġi żgurat li ċ-ċittadini u l-intrapriżi mill-Istati Membri kollha tal-UE jgawdu l-istess drittijiet offruti mis-suq uniku ( 6 ) . Fil-fatt, il-ħlasijiet huma element ewlieni tas-suq uniku li jinkludi l-moviment liberu tal-prodotti, il-persuni, is-servizzi u l-kapital. Kif iddikjarat fid-Dokument ta’ Ħidma tal-Persunal tal-Kummissjoni ( 7 ) , spejjeż għoljin ta’ ħlasijiet transkonfinali qed joħolqu ostakoli għas-suq uniku – ostakli effettivi għal attivitajiet transkonfinali tal-unitajiet domestiċi (xiri ta’ oġġetti/servizzi f’żona b’munita oħra) u tal-intrapriżi (jintużaw fornituri li jinsabu barra mill-pajjiż, jintlaħqu klijenti f’żona b’munita oħra) (…). Spejjeż għoljin ta’ ħlasijiet transkonfinali joħolqu wkoll żewġ kategoriji ta’ utenti ta’ servizzi ta’ pagament: dawk fiż-żona tal-euro li, bil-pagamenti tagħhom, jistgħu jilħqumaġġoranza ta’ ċittadini u negozji tal-UE bi spejjeż baxxi ħafna, u dawk fil-pajjiżi mhux fiż-żona tal-euro li jistgħu jilħqu biss numru żgħir ta’ nies u negozji bi ħlasijiet bi prezz baxx. Biex jiġu indirizzati dawn iż-żewġ kwistjonijiet, azzjoni leġiżlattiva fil-livell tal-UE hija l-aktar rispons effettiv, u hija konformi mal-objettivi tat-Trattati.
3.16.

B’mod partikolari, issir referenza għar-“regolament dwar il-garanzija ta’ kontinġenza għal self improduttiv (NPLs Backstop regulation)”, li jirrikjedi li s-self improduttiv jiġi żvalutat f’perjodu ta’ żmien strett u ftit li xejn iqis (jew ma jqis xejn) il-valur ekonomiku reali tal-garanziji fuq dan l-istess self. Jekk qabel il-pandemija, qafas bħal dan diġà deher diffiċli li jiġi rikonċiljat mar-realtà tas-suq sekondarju għal self improduttiv, huwa faċli li wieħed jimmaġina li fl-ambjent ekonomiku ta’ wara l-pandemija dan jista’ jkun saħansitra aktar problematiku. Għalhekk huwa xieraq, tal-inqas temporanjament, li jiġu sospiżi jew definiti mill-ġdid il-kurvi ta’ proviżjonament previsti fir-regolament dwar il-garanzija ta’ kontinġenza għal self improduttiv. Ir-regola “past due” ta’ 90 jum jenħtieġ li tiġi llaxkata temporanjament minħabba l-kriżi tal-COVID-19, sabiex jiġi evitat l-impatt soċjali negattiv ta’ perjodu qasir ta’ żmien bħal dan.
3.4.2

Iżda l-Kummissjoni stess hija nieqsa mill-kuraġġ politiku, kif turi l-komunikazzjoni. Dan jirriżulta mill-fatt li, id-dikjarazzjoni li fl-isfond taż-żieda sinifikanti prevedibbli fis-sehem tal-elettriku fil-konsum finali tal-enerġija, sehem ta' bejn 55 u 60 % ta' enerġiji rinnovabbli fit-taħlita tal-elettriku sal-2030 u sehem ta' 84 % sal-2050 għandhom ikunu biżżejjed, tħalli ħafna mistoqsijiet mingħajr tweġiba. L-iktar mistoqsija importanti hija: Kif għandha tinkiseb sigurtà stabbli tal-provvista? Il-bijogass, il-bijokarburanti, inklużi dawk prodotti sintetikament bħall-idroġenu, u, f’ċerti ċirkostanzi, l-idroenerġija jistgħu jintużaw biex ipattu għall-varjazzjonijiet fl-enerġija eolika u dik solari. Hemm ukoll żewġ għażliet teknoloġiċi li jistgħu jkopru s-16 % nieqsa u li jistgħu jiġu deskritti bħala teknoloġiji mingħajr emissjonijiet ta’ CO 2 jew b'livell baxx ta' emissjonijiet ta’ CO 2 : l-enerġija nukleari u l-impjanti tal-enerġija tal-gass jew tal-faħam bil-qbid u ħżin tas-CO 2 (CCS – qbid u ħżin tad-diossidu tal-karbonju). Madankollu, dawn iġibu magħhom sfidi ekonomiċi, ekoloġiċi u soċjali kbar. Għalkemm huwa f’idejn l-Istati Membri li jiddeterminaw it-taħlita eżatta tal-ġenerazzjoni tal-enerġija, huwa inkomprensibbli li l-Kummissjoni ma tispjegax kif biħsiebha tikseb sigurtà tal-provvista mingħajr CO 2 .
3.7.

Min-naħa l-oħra, emissjoni kostanti ta’ CO 2 twassal għal żieda fil-konċentrazzjoni ta’ CO 2 fl-atmosfera sakemm is-CO 2 jibqa’ jiġi rilaxxat. Anki wara tmiem l-emissjoni ta’ CO 2 , il-konċentrazzjoni ta’ CO 2 li tkun ġiet rilaxxata tibqa’ fl-atmosfera, u tirriżulta f’effett radjattiv li jibqa’ għaddej u effett ta’ tisħin permanenti.
Minkejja l-ftuħ sħiħ tas-suq, il-miżuri li jiżguraw aċċess liberu u nondiskriminatorju għall-infrastruttura, regoli tekniċi armonizzati u s-semplifikazzjoni amministrattiva, it-trasport ferrovjarju għadu juri nuqqasijiet konsiderevoli fir-rigward tal-kapaċità tiegħu li jżid is-sehem modali kemm fit-trasport tal-passiġieri kif ukoll it-trasport tal-merkanzija. Numru ta’ kwistjonijiet huma deskritti fid-Dokument ta’ Ħidma tal-Persunal tal-2020 li jakkumpanja l-Komunikazzjoni tal-Kummissjoni dwar Strateġija għal Mobilità Sostenibbli u Intelliġenti (id-“Dokument ta’ Ħidma”), b’għadd ta’ suġġerimenti ( 6 ) . Fir-rigward tal-merkanzija, hemm fehmiet simili fir-Rapport Speċjali tal-2016 tal-Qorti Ewropea tal-Awdituri dwar “Rail freight transport in the EU still not on the right” (It-trasport tal-merkanzija bil-ferrovija fl-UE: għadna m’aħniex fit-triq it-tajba).
4.4.

eżekuzzjoni extraġudizzjarja aċċellerata tal-kollateral (AECE), li hija strettament limitata għal self korporattiv u hija applikabbli biss jekk ikun intlaħaq ftehim volontarju minn qabel bejn il-partijiet meta jiġi konkluż il-kuntratt ta’ self. Il-KESE jirrikonoxxi li l-unitajiet domestiċi (konsumaturi privati) huma esklużi minn din il-proċedura u jinnota l-ħtieġa li jinkiseb bilanċ bejn il-proċedura aċċellerata tal-AECE u d-Direttiva (UE) 2019/1023 tal-Parlament Ewropew u tal-Kunsill Pilastru ieħor tal-Pjan ta’ Azzjoni huwa relatat mal-proposta dwar l-(AECE), li hija strettament limitata għal self korporattiv u hija applikabbli biss jekk ikun intlaħaq ftehim volontarju minn qabel bejn il-partijiet meta jiġi konkluż il-kuntratt ta’ self. Il-KESE jirrikonoxxi li l-unitajiet domestiċi (konsumaturi privati) huma esklużi minn din il-proċedura u jinnota l-ħtieġa li jinkiseb bilanċ bejn il-proċedura aċċellerata tal-AECE u d-Direttiva (UE) 2019/1023 tal-Parlament Ewropew u tal-Kunsill ( 17 ) u l-proċeduri ta’ insolvenza. Il-KESE jinnota li l-AECE tista’ tipprovdi soluzzjoni bbilanċjata għad-debituri, iżda jitlob li l-infurzar extraġudizzjarju ma jsirx l-għażla prestabbilita fil-kuntratti ta’ self. Għandu jiġi żgurat li n-negozji li jinsabu f’diffikultà ma jitħallewx mingħajr għajnuna u ma jitilfux l-aċċess għas-sistema ġudizzjarja standard bis-sistema ta’ kontrokontrolli tagħha li hija żviluppata fuq tradizzjoni li tmur lura għexieren ta’ snin. Fil-fehma tal-KESE, kwistjonijiet ta’ dewmien sistematiku fl-irkupru tal-kollateral għandhom jiġu indirizzati fuq bażi ta’ pajjiż b’pajjiż, billi jitwettqu riformi mħejjija tajjeb u b’interventi mmirati mill-Istati Membri fejn għad hemm l-ostakli.
3.6

Fir-rigward tal-leġiżlazzjoni dwar it-titolizzazzjoni, il-KESE jaqbel mal-valutazzjoni tal-Qorti Ewropea tal-Awdituri (QEA) li din il-leġiżlazzjoni, għalkemm pass pożittiv 'il quddiem, għadha ma pproduċietx l-irkupru antiċipat fis-suq Ewropew tat-titolizzazzjoni wara l-kriżi finanzjarja, u ma għenitx lill-banek iżidu l-kapaċità ta' self tagħhom, inter alia, għall-benefiċċju tal-SMEs. It-tranżazzjonijiet għadhom ikkonċentrati fi ħdan numru żgħir ta' klassijiet ta' assi (bħal self ipotekarju u self tal-karozzi) u dan ukoll f'ċerti Stati Membri biss. Is-suq tat-titolizzazzjoni għandu tabilħaqq jittejjeb (Azzjoni 6), b'kontrolli effettivi, biex jiġi evitat li riskji sistemiċi jfeġġu mill-ġdid permezz tad-dgħufija fir-regolamentazzjoni.
Fl-10 ta’ Diċembru 2020, ġie ċċirkolat dokument ta’ ħidma intitolat “Evaluation of the White Paper Roadmap to a Single European Transport Area – – Towards a competitive and resource efficient transport system” [SWD(2020) 410 final]. Il-Kumitat Ekonomiku u Soċjali Ewropew ġie kkonsultat fl-2011 meta tfassal il-pjan direzzjonali. Huwaadotta l-Opinjoni TEN/454 ( 2 ) fis-26 ta’ Ottubru 2011. Wara l-pubblikazzjoni tad-dokument ta’ evalwazzjoni SWD(2020) 410 final, il-Kumitat Ekonomiku u Soċjali Ewropew ħa d-deċiżjoni li jikkunsidra din il-ħidma ta’ evalwazzjoni b’relazzjoni għall-objettivi stabbiliti fil-Pjan Direzzjonali, l-Opinjoni tiegħu TEN/454 u l-iżviluppi mill-pubblikazzjoni tal-evalwazzjoni ’l hawn.
1.16.

Il-Kumitat jissuġġerixxi li kull fond (Fondi koperti mir-Regolament dwar Dispożizzjonijiet Komuni (RDK)) jiġi analizzat minn kumitati ta’ monitoraġġ li jinkludu organizzazzjonijiet indipendenti tas-soċjetà ċivili, istituzzjonijiet nazzjonali għad-drittijiet tal-bniedem u difensuri tad-drittijiet tal-bniedem. Dawn l-atturi ċivili kollha għandhom jingħataw vuċi dwar kif jiġu allokati u ġestiti l-fondi. Il-KESE jitlob lill-Kummissjoni tqis ir-rakkomandazzjonijiet mir-Riżoluzzjoni tiegħu “Involvement of Organised Civil Society in the National Recovery and Resilience Plans – What works and what does not?) (L-Involviment tas-Soċjetà Ċivili Organizzata fil-Pjani Nazzjonali għall-Irkupru u r-Reżiljenza – X’jaħdem u x’ma jaħdimx?), ippubblikata fi Frar 2021.
3.6.3.

Fir-rigward tal-approċċ ta’ “One In, One Out”, li abbażi tiegħu kull proposta leġiżlattiva li toħloq piżijiet ġodda għandha teħles lin-nies u lin-negozji minn piż eżistenti ekwivalenti fil-livell tal-UE fl-istess qasam ta’ politika, il-KESE jinnota bi tħassib li, għall-kuntrarju tad-dikjarazzjonijiet tal-Kummissjoni, il-Komunikazzjoni ma tippreżentax id-dettalji operazzjonali u metodoloġiċi tal-approċċ ta’ “One In, One Out”. Dan jikkumplika l-kapaċità tal-KESE li jiskrutinizza l-benefiċċji u l-isfidi eventwali relatati mal-applikazzjoni tal-approċċ ta’ “One In, One Out”. Għalhekk, il-Kumitat jistieden lill-Kummissjoni tipprovdi dawn id-dettalji mingħajr aktar dewmien u tirriżerva d-dritt li tipprovdi valutazzjoni addizzjonali dwar il-metodoloġija tal-approċċ ta’ “One In, One Out” ladarba tiġi ppubblikata.
3.4.

Il-Proposta għal Regolament għalhekk tirrappreżenta sistema ġdida ta’ kontroll li fl-istess ħin hija kemm ex ante (għal fużjonijiet kbar u għal proċeduri ta’ akkwist pubbliku) kif ukoll ex post, minbarra dak previst attwalment għal fużjonijiet tal-UE. Is-sistema tibni u hi mmudellata fuq dik attwali, iżda hija differenti (Kapitolu 3). Anke f’dan il-każ, it-tranżazzjonijiet li jeħtieġu notifika jinkludu fużjonijiet, akkwiżizzjonijiet ta’ kontroll u impriżi konġunti proprji, għalkemm il-limiti finanzjarji huma differenti minn dawk tar-Regolament dwar il-fużjonijiet.
Iċ-Ċentru Konġunt tar-Riċerka (JRC) tal-KE ppubblika, f’Awwissu 2021, rapport bit-titolu “Modelling environmental and climate ambitions in the agricultural sector with the CAPRI model” (L-immudellar tal-ambizzjonijiet ambjentali u klimatiċi fis-settur agrikolu bil-mudell CAPRI) ( 11 ) , li jistimula l-impatt fuq is-settur agrikolu Ewropew u fuq is-swieq ta’ wħud mill-objettivi kwantifikati inklużi fl-Istrateġiji mill-Għalqa sal-Platt u dik għall-Bijodiversità (tnaqqis fl-użu tal-prodotti għall-protezzjoni tal-pjanti, tnaqqis fit-telf tan-nutrijenti, żieda fiż-żoni ekoloġiċi fil-biedja organika u żieda fiż-żoni ta’ interess). Jidher li dawn l-objettivi jistgħu jwasslu għal tnaqqis ta’ bejn 10 % u 15 % fil-produzzjoni tal-UE, tnaqqis fl-introjtu tal-bdiewa, żieda fil-prezzijiet u żieda parella fl-importazzjonijiet. Ir-riżultati ta’ dan ir-rapport jenfasizzaw l-importanza li jitqiesu b’mod konġunt it-tranżizzjoni agrikola u dik alimentari. Kif iddikjarat fl-Istrateġija mill-Għalqa sal-Platt, tnaqqis fit-telf u fl-iskart tal-ikel jista’ jipprevjeni żviluppi bħal dawn. Distribuzzjoni effiċjenti tar-riżorsi tal-ikel disponibbli tista’ tkun strument xieraq.
1.1.

Il-KESE jqis li huwa meħtieġ li jiġi inkorporat direttament fir-Regolament dwar ir-Rekwiżiti ta’ Kapital (Capital Requirements Regulation, CRR) trattament prudenzjali dedikat relatat mas-sottoskrizzjoni indiretta ta’ strumenti eliġibbli għal rekwiżit minimu intern għal fondi proprji u obbligazzjonijiet eliġibbli (minimum requirement for own funds and eligible liabilities, MREL). Il-modifiki proposti għas-CRR jindirizzaw l-inkonsistenzi identifikati bejn is-CRR u d-Direttiva dwar l-Irkupru u r-Riżoluzzjoni tal-Banek (Bank Recovery and Resolution Directive, BRRD).